CELEX: 62015CN0151
Language: sk
Date: 2015-03-30 00:00:00
Title: Vec C-151/15: Návrh na začatie prejudiciálneho konania, ktorý podal Tribunal da Relação de Coimbra (Portugalsko) 30. marca 2015 – Sociedade Portuguesa de Autores, C.R.L./Ministério Público

22.6.2015   
            
            
               SK
            
            
               Úradný vestník Európskej únie
            
            
               C 205/16
            
         Návrh na začatie prejudiciálneho konania, ktorý podal Tribunal da Relação de Coimbra (Portugalsko) 30. marca 2015 – Sociedade Portuguesa de Autores, C.R.L./Ministério Público
   (Vec C-151/15)
   (2015/C 205/22)
   Jazyk konania: portugalčina
   
      Vnútroštátny súd, ktorý podal návrh na začatie prejudiciálneho konania
   
   Tribunal da Relação de Coimbra
   
      Účastníci konania pred vnútroštátnym súdom
   
   
      Odvolateľka: Sociedade Portuguesa de Autores, C.R.L.
   
      Odporca: Ministério Público
   
      Prejudiciálne otázky
   
   
               1)
            
            
               Má sa pojem verejný prenos diel uvedený v článku 3 ods. 1 smernice 2001/29/ES (1) vykladať tak, že zahŕňa transmisiu diel vysielaných v prevádzkach ako bary, kaviarne, reštaurácie alebo iné prevádzky s podobnou charakteristikou, prostredníctvom zariadení na televízny príjem, pričom šírenie týchto diel sa zosilňuje prostredníctvom reproduktorov alebo zosilňovačov tak, že v tomto rozsahu predstavuje nové používanie diel chránených autorským právom?
            
         
               2)
            
            
               Má na odpoveď na predchádzajúcu otázku vplyv skutočnosť, že sa používajú reproduktory alebo zosilňovače, t. j. technické prostriedky iné ako televízny prijímač na zosilnenie zvukového príjmu?
            
         
      (1)  Smernica Európskeho parlamentu a Rady 2001/29/ES z 22. mája 2001 o zosúladení niektorých aspektov autorských práv a s nimi súvisiacich práv v informačnej spoločnosti (Ú. v. ES L 167, s. 10; Mim. vyd. 17/001, s. 230).